Primera reunió de treball amb la nova Patrona Major de la Confraria de Pescadors del Grau
10 abril 2025

## Primera reunió de treball amb la nova Patrona Major de la Confraria de Pescadors del Grau10 abril 2025Última actualització: 10 abril 2025

![](../gestion/img/4308eb1e4de5a0c284fb7fc0b181557f9a58b8c23b1dbf85f82118bf28ba9014.jpeg)  
  

La primera tinenta d’Alcaldia i regidora de Pesca, **Alícia Izquierdo**, s’ha reunit aquest migdia amb la nova Patrona Major de la Confraria de Pescadors del Grau, **Carmen Argudo**, per felicitar-la personalment pel nou càrrec i, també, perquè fa pocs dies ha sigut nomenada vicepresidenta de la federació espanyola.

_“__Per tant, tot un orgull per a la ciutat de Gandia tindre la nostra patrona de la confraria en eixa vicepresidència. Però, sobretot, ha sigut una reunió de treball on hem tractat temes que ens preocupen molt, com ara la nova consulta i la participació per a veure si es poden recuperar o tornar a plantejar l'augment dels dies de pesca en el Mediterrani. Recordem que hi va haver una reducció molt dràstica en el mes de desembre i ja van tindre tot el suport per part de l'Ajuntament de Gandia”._

També s’hi ha parlat sobre el funcionament i les campanyes que hi ha hagut de les diverses espècies a la llotja. _“Poder començar a tramitar també el conveni de 22.000 euros que tenim amb la Confraria de Pecadors des de sempre per part del departament. I posar-nos un poc al dia dels projectes que portarem endavant des del Grup d’Acció Local Pesquera, des del GALP”_, que dirigeix i coordina la confraria i compta amb la presència de la Universitat Politècnica de València, FAES, Destí Safor, l’Ajuntament mateix i molts altres col·lectius de la ciutat _“que han presentat projectes, que són molt enriquidors i molt interessants al seu voltant”_.

Finalment, s’han instat a seguir amb aquestes reunions de treball i a continuar, _“com és d'esperar”_, donant suport al sector pesquer de la ciutat.

[Twittear](https://twitter.com/share)